Sellegipoolest võivad suured ja tugevalt formeerunud keskmiste siniste toonidega alad ning nende tumedamad kaaslased, sinakasmustad kiired, viidata üsna  otsetähenduslikult  sinisele inimesele ( ingl k blue tähendab nii sinist kui kurba ), ülekoormatud ja depressiivsele, liiga staatilisele vaimulaadile, mis võib piirneda inertsusega. On huvitav märkida, kuivõrd sageli on töö ja karjäär kaotanud inimeste auras tumesiniseid toone: sageli on neil inimestel küll piisavalt ideid, kui esmane sokk möödub, kuid nad võivad siiski muutuda järjest enam tavapäraseks, inertseks ja võimetuks midagi muutma ( nad küll räägivad muutustest, kuid ei tegutse) . Niisugusel  juhul võib olla selgelt näha heledamat sinist, milles kulgevad pikad sinakasmustad jooned: inimese ideed on vangistatud raskemeelsusse ja negatiivsusse. Samuti nagu lillade toonide puhul võib loova mõtlemise võime suunata sinise kiirguse destruktiivsetesse kanalitesse, kui mõtlemist peaksid kammitsema negatiivsed emotsioonid ja hirm. Sinises ilmnev mõtisklemise vajadus võib viia liigse eraldatuse ja melanhooliani, mis muudab tumesinise veelgi tumedamaks.